1Melkisedek ko adolah rajo da-ri Salem, sarato imam Allah Nan Mahatenggi. Kutiko Ibrahim babaliak dari paparangan mangalahkan rajo-rajo, Melkisedek datang manyambuik inyo, sarato jo mambarakaik-inyo. 2Mako, Ibrahim mambarikan kabake Melkisedek, saparsapuluah dari saga-lo asie kamanangannyo. (Namo Mel-kisedek ba-arati, nan partamu-tamu, ”Rajo Ka-adielan"; nan dek karano inyo rajo dari Salem, mako, namonyo tu ba-arati pulo, ”Rajo Tanang Santo-so".) 3Tantang diri Melkisedek ko, in-dak ado ciyek juwo doh katarangan, apokoh inyo mampunyoi bapak, atau mandeh, atau niniak muyang; indak ado pulo doh katarangan tantang ka-layierannyo, atau pun tantang kamati-annyo. Baliau samo jo bakcando Anak Allah; baliau adolah imam sampai sa-lamo-lamonyo. 4Jadi, kito dapek ma-liyek, baralah ka basa-nyo Melkisedek ko; baliau baitu basa, sainggo Ibra-him bapak niniak muyang banso kito, mambarikan kabake baliau saparsa-puluah, dari sagalo sasuatu nan dipa-dapeknyo dalam paparangan tu. 5Di dalam paratuaran ugamo Yahudi lah ditantukan, baraso imam-imam katu-runan Lewi, musti ma-ambiak sapar-sapuluah dari pandapatan umaik Isra-el, iyolah sudaro-sudaro inyo sandiri, biyapun inyo tu samo-samo katurun-an Ibrahim. 6Melkisedek indak doh katurunan Lewi, tapi, baliau mana-rimo pulo saparsapuluah dari sagalo asie kamanangan Ibrahim, sarato malah baliau mambarakaik-i Ibra-him pulo, nan lah manarimo janji-janji dari Allah. 7Batua, indak bisa doh dibantah, baraso urang nan di-barakaik-i, adolah labiah randah da-ripado urang nan mambarakaik-inyo. 8Imam-imam nan manarimo saparsa-puluah bagian tu, adolah imam nan bisa mati. Tapi manuruik Alkitauk, Melkisedek nan manarimo pambari-an saparsapuluah bagian tu, adolah urang nan tatauk iduik. 9Buliah di-katokan, baraso Lewi — nan katurun-annyo ma-ambiak saparsapuluah ba-gian dari umaik Israel — mambayie pulo bagian tu malalui Ibrahim, pado wakatu Ibrahim mambayienyo kaba-ke Melkisedek. 10Biyapun Lewi alun layie, tapi, buliah dikatokan inyo lah ado di dalam tubuah Ibrahim niniak muyangnyo, pado wakatu Melkisedek batamu jo Ibrahim. 11Di bawah pimpinan imam-imam Lewi, paratuaran ugamo Yahudi diba-rikan kabake umaik Israel. Dek karano imam-imam Lewi dulu tu, indak dapek doh mangarajokan jo sacaro samparono, apo nan musti dikarajokan dek inyo tu, mako, musti ado imam nan lain, iyolah nan bakcando Imam Melkisedek, sara-to indak doh lai dari tipak Imam Harun! 12Jadi, jikok kaduduakkan imam-imam barubah, mako, paratuaran ugamo Ya-hudi pun musti barubah pulo. 13Nan di-mukasuikkan di siko iyolah Tuhan kito: Baliau dari suku lain, sarato alun panah surang pun juwo lai dari suku Baliau tu, nan batugeh sabagai imam. 14Kasado-nyo urang tawu, baraso Tuhan kito bara-sa dari suku Yehuda; Musa indak panah doh manyabuik suku itu, sawakatu inyo babicaro tantang parkaro imam-imam. 15Parkaro nan dibicarokan ko man-jadi labiah nyato lai, dek datangnyo surang imam nan lain, nan bakcan-do Melkisedek. 16Baliau di-angkek manjadi imam, indak doh badasar-kan sagalo paratuaran manusia, tapi, badasarkan iduik Baliau nan baku-waso, sarato nan indak bakasudah-an. 17Dek karano, di dalam Alkitauk dikatokan, ”Angkau adolah imam sa-lamo-lamonyo, bakcando Imam Mel-kisedek.” 18Jadi, kiniko paratuaran nan lamo lah dikatapikan, dek ka-rano indak mampunyoi kakuatan, sarato indak lai baguno. 19Para-tuaran ugamo Yahudi, indak dapek doh mambuwek sasuatu pun man-jadi samparono. Itu sabauknyo, kito kiniko dibarikan suatu arapan nan labiah elok; jo arapan tu kito dapek mandakek-i Allah. 20Ciyek lai pulo, kasadonyo tu di-saratoi jo sumpah dari Allah. Indak ado doh sumpah nan bakcando itu, pado wakatu imam-imam nan lain tu di-angkek. 21Tapi, Isa Almasih di-angkek manjadi Imam pakai sumpah, pado wakatu Allah bakato kabake Ba-liau, ”Tuhan lah basumpah, nan Baliau indak ka marubah doh pandirian Baliau, ’Angkau adolah Imam salamo-lamonyo.’ ” 22Jo iko pulo Isa Almasih manjadi jaminan, untuak suatu pajanjian nan labiah elok. 23Ado pulo lai nan paralu dikata-wui: imam-imam nan lain tu banyak, dek karano satiyok-tiyok inyo tu bi mati, sainggo indak dapek doh lai manaruihkan tugehnyo. 24Tapi, Isa Almasih iduik salamo-lamonyo, jadi kaduduakkan Baliau sabagai Imam, indak baraliah doh kabake urang la-in. 25Dek karano itu, untuak sala-mo-lamonyo, Isa Almasih dapek ma-nyalamaikkan, urang-urang nan bi datang kabake Allah malalui Baliau, dek karano Baliau iduik salamo-lamonyo, untuak manyampaikan pin-tak urang-urang tu kabake Allah. 26Jadi, Isa Almasih tu lah Imam Ba-sa nan kito paralukan. Baliau suci; in-dak ado doh kasalahan di diri Baliau, atau doso apo pun juwo. Baliau ta-pisah dari urang-urang nan badoso, sarato dinayiakkan sampai ka tam-paik nan labiah tenggi dari sagalo la-ngik. 27Baliau indak bakcando imam-imam basa nan lain doh, nan satiyok ari musti mampasambahkan karoban, dek karano doso-doso inyo sandiri la-biah dulu, sudah tu baru dek karano doso-doso umaik. Isa Almasih hanyo sakali sajo mampasambahkan karo-ban untuak salamo-lamonyo, kutiko Baliau mampasambahkan diri Baliau sandiri sabagai karoban. 28Paratua-ran ugamo Yahudi, ma-angkek urang nan indak samparono manjadi imam basa. Tapi, kamudian dari paratuaran tu, Allah mambuwek janji jo sumpah, baraso Baliau ma-angkek Anak Baliau sabagai Imam Basa, nan lah dijadikan Panyalamaik nan samparono untuak salamo-lamonyo.
Copyright
Learn More
min_Latn zho_Hant eng_Latn